ফেরেনৎস ক্রাউস
ফেরেনৎস ক্রাউস (জন্ম ১৭ই মে, ১৯৬২, মোর, হাঙ্গেরি) একজন হাঙ্গেরীয়-অস্ট্রীয় পদার্থবিজ্ঞানী এবং নোবেল পুরস্কার বিজয়ী। তিনি জার্মানির কোয়ান্টাম আলোকবিজ্ঞান বিষয়ক মাক্স প্লাংক ইনস্টিটিউটের পরিচালক এবং লুডভিগ মাক্সিমিলিয়ান মিউনিখ বিশ্ববিদ্যালয়ে পরীক্ষাভিত্তিক পদার্থবিজ্ঞানের একজন অধ্যাপক। তাঁর গবেষক দলটি ইতিহাসে প্রথমবারের মতো অ্যাটোসেকেন্ড আলোক স্পন্দন সৃষ্টি ও পরিমাপ করতে সফল হয়। তারা এটিকে পরমাণুর অভ্যন্তরে ইলেকট্রনকে কব্জা করতে কাজে লাগায়, ফলে অ্যাটো-পদার্থবিজ্ঞান নামক নতুন ক্ষেত্রটির জন্ম হয়। ২০২৩ সালে তিনি পিয়ের আগোস্তিনি ও আন লুইলিয়ে-র সাথে যৌথভাবে পদার্থবিজ্ঞানে নোবেল পুরস্কার লাভ করেন।